VILNIAUS GEDIMINO TECHNIKOS UNIVERSITETO, PLUNGĖS R. ŽEMAIČIŲ KALVARIJOS MOTIEJAUS VALANČIAUS gimnazijos IR PLUNGĖS RAJONO SAVIVALDYBĖS

## BENDRADARBIAVIMO SUTARTIS

2017 m. \_\_\_\_\_\_\_\_\_\_\_\_\_\_ \_\_\_d.

Plungė

## I. bendrosios nuostatos

Vilniaus Gedimino technikos universitetas (toliau - Universitetas), atstovaujamas rektoriaus Alfonso Daniūno, veikiančio pagal Universiteto statutą, Plungės r. Žemaičių Kalvarijos Motiejaus Valančiaus gimnazija (toliau - Gimnazija), atstovaujama direktoriaus Zenono Garbenčiaus, veikiančio pagal Gimnazijos nuostatus ir Plungės rajono savivaldybė (toliau - Savivaldybė), atstovaujama mero Audriaus Klišonio, veikiančio pagal Plungės rajono savivaldybės tarybos veiklos reglamento patvirtinto Plungės rajono savivaldybės tarybos 2015 m. kovo 26 d. sprendimu T1-44, 184.13. punktą, sudarė šią sutartį.

**II. SUTARTIES OBJEKTAS**

1. Sutarties objektas – Universiteto, Gimnazijos ir Savivaldybės bendradarbiavimas, siekiant, kad jaunimas rinktųsi studijuoti aukštuosius technikos mokslus ir geriau susipažintų su priėmimo sąlygomis bei studijų Universitete galimybėmis, taip pat skatinti mokytojų ir dėstytojų bendradarbiavimą.

**III. Šalių įsipareigojimai**

2. Universitetas įsipareigoja**:**

2.1. Teikti informaciją Gimnazijai apie studijas Universitete ir priėmimo į jį sąlygas.

2.2. Sudaryti sąlygas moksleiviams susipažinti su Universitetu, jo mokymo baze ir laboratorijomis.

2.3. Gimnazijos mokytojus kviesti dalyvauti Universitete rengiamuose seminaruose, konferencijose.

2.4. Skelbti Gimnaziją kaip partnerę vykdant bendrus projektus.

2.5. Bendrauti metodikos veikloje, tobulinant fizikos, matematikos, informatikos, mechatronikos ir robotikos dėstymo metodikas.

2.6. Kviesti Gimnazijos moksleivius, mokytojus dalyvauti Universiteto atvirų durų dienos renginiuose.

2.7. Pagal galimybes rengti Universiteto meno kolektyvų pasirodymus Gimnazijoje.

3. Gimnazija įsipareigoja:

3.1. Informuoti ir skatinti moksleivius dalyvauti bendruose Universiteto ir Gimnazijos projektuose ir renginiuose.

3.2. Pateikti informaciją apie Universitetą Gimnazijos informaciniuose stenduose.

3.3. Teikti informaciją apie Universitetą abiturientų tėvų susirinkimuose.

3.4. Informuoti Universitetą apie Gimnazijoje vykstančias olimpiadas, kitus renginius.

4. Savivaldybė įsipareigoja:

4.1. Padėti Gimnazijai sudaryti sąlygas darbuotojams dalyvauti Universiteto organizuojamose metodinėse veiklose, konferencijose ir projektuose.

4.2. Padėti sudaryti sąlygas mokiniams dalyvauti Universiteto ir Gimnazijos kartu organizuojamose praktinėse veiklose.

4.3. Viešinti bendras Universiteto ir Gimnazijos veiklas Savivaldybės tinklalapyje ir vietinėje spaudoje.

4.4. Tarpininkauti organizuojant bendrus Universiteto ir Gimnazijos renginius kitose Savivaldybės įstaigose.

**IV. Sutarties įgyvendinimo ir galiojimo sąlygos**

5. Šioje sutartyje numatytos bendradarbiavimo kryptys įgyvendinamos sudarant priemonių planus ir sutartis atitinkamiems darbams vykdyti.

6. Šalys bendradarbiauja teikdamos visapuses konsultacijas ir apsikeisdamos informacija siekiant, kad Universiteto fakultetai, katedros ir kiti padaliniai užmegztų ir palaikytų tiesioginius ryšius su Gimnazija. Bendradarbiavimas gali vykti ir kitomis formomis, vadovaujantis geranoriškumo ir tarpusavio supratimo principais, siekiant, kad būtų kuo efektyviau realizuojami šia sutartimi keliami tikslai bei įsipareigojimai.

7. Visi šios sutarties pakeitimai, papildymai ir priedai galioja, jei yra pateikti raštu ir pasirašyti visų šalių.

8. Sutartis sudaroma penkeriems metams ir įsigalioja nuo jos pasirašymo dienos.

9. Sutartis gali būti nutraukta bet kurios šalies iniciatyva, apie tai įspėjus kitas šalis prieš 30 kalendorinių dienų.

10. Ši sutartis sudaryta trimis egzemplioriais, po vieną kiekvienai šaliai. Sutarties egzemplioriai turi vienodą juridinę galią.

### V. Šalių juridiniai adresai

|  |  |  |
| --- | --- | --- |
| Vilniaus Gedimino technikos universitetas | Plungės r. Žemaičių Kalvarijos Motiejaus Valančiaus gimnazija | Plungės rajono savivaldybė |
| Saulėtekio al. 11, LT-10223 Vilnius Įmonės kodas 111950243Tel. (8 5) 274 5030Faks. (8 5) 270 0112El. p. vgtu@vgtu.lt  | Gluosnių al. 1, LT-90443 Žemaičių Kalvarija, Plungės r. Įmonės kodas 191131551Tel.: (8 448) 77 001, 8 655 20721Faks. (8 448) 77 001 El. p. mokykla@zemkalvarija.lt  | Vytauto g. 12, LT-90123 PlungėĮmonės kodas 188714469,Tel. (8448) 73 166,El. p. rastine@plunge.lt |
|  |  |  |
| **Rektorius Alfonsas Daniūnas**................................................  | **Direktorius Zenonas Garbenčius**....................................................... | **Plungės rajono savivaldybės meras****Audrius Klišonis**....................................................... |
| A. V. | A. V. | A. V. |